
ŠAKIŲ RAJONO SAVIVALDYBĖS  TARYBA

SPRENDIMAS

Dėl PRITARIMO ELEKTRONINIO DIENYNO NAUDOJIMUI ŠAKIŲ „Žiburio“ gimnazijoje

2010 m. rugsėjo 23  d. Nr. T-297
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 4 d., Švietimo ir mokslo ministro 2008 m. liepos 4 d. įsakymu Nr. ISAK-2008 (Žin., 2008, Nr.81-3227) patvirtinto Pradinio ugdymo, pagrindinio ugdymo, vidurinio ugdymo ir vidurinio ugdymo mokytojo dienynų sudarymo elektroninio dienyno duomenų pagrindu tvarkos aprašo 4 p. bei atsižvelgdama į Šakių „Žiburio“ gimnazijos 2010 m. rugpjūčio 23 d. prašymą Nr. S - 80 , nusprendžia: 


1. Pritarti elektroninio dienyno naudojimui Šakių „Žiburio“ gimnazijos 1-4 klasėse.


2. Patvirtinti Šakių „Žiburio“ gimnazijos elektroninio dienyno tvarkymo nuostatus (pridedama).

3. Pripažinti netekusiu galios rajono savivaldybės tarybos 2008 m. spalio 23 d. sprendimą Nr.T-295 „Dėl pritarimo elektroninio dienyno naudojimui“.
Meras 





     Juozas Bertašius





PATVIRTINTA





Šakių rajono savivaldybės tarybos





2010 m. rugsėjo 23 d. sprendimu Nr.T-297

ŠAKIŲ „ŽIBURIO“ GIMNAZIJOS ELEKTRONINIO DIENYNO TVARKYMO NUOSTATAI

I. PASKIRTIS


1. Dokumentas nustato Šakių „Žiburio“ gimnazijos elektroninio dienyno (toliau – e. dienynas) pildymo, priežiūros ir administravimo tvarką, remiantis Lietuvos Respublikos švietimo ir mokslo ministro 2009-07-10 įsakymu Nr. ISAK-1459  „Dėl švietimo ir mokslo ministro 2008 m. liepos 4 d. įsakymo Nr. ISAK-2008  „Dėl pradinio ugdymo, pagrindinio ugdymo, vidurinio ugdymo ir vidurinio ugdymo mokytojo dienynų sudarymo elektroninio dienyno duomenų pagrindu tvarkos aprašo patvirtinimo“ pakeitimo“. Duomenų tvarkymas vykdomas informacinėje sistemoje „Tavo mokykla“ (sutrumpintai - TaMo).
II. ATSAKOMYBĖ


2. Už Nuostatų reikalavimų laikymosi priežiūrą atsako direktoriaus pavaduotojai ugdymui.


3. Nuostatų reikalavimų privalo laikytis visi gimnazijos mokytojai.

III. DIENYNO PILDYMAS


4. Už e. dienyno pildymą atsakingi direktoriaus pavaduotojai ugdymui, kurie:


4.1. tikslina informaciją su klasių vadovais, mokytojais ir e. dienyno tvarkytoju;


4.2. vykdo e. dienyno pildymo priežiūrą.


5. Raštinės vedėja mokslo metų pradžioje perduoda informacinės sistemos „Tavo mokykla“ administratoriui gimnazijos duomenis (klasių, mokytojų sąrašus ir pan.). 


6. Mokytojai: 


6.1. iš e. dienyne pateiktų mokinių sąrašų sudaro savo dalyko mokinių grupes;


6.2. pildo savo grupių e. dienyną po pravestos pamokos (fiksuoja praleistas pamokas, surašo pažymius, pamokų temas, namų darbus), atsako už šių duomenų teisingumą;


6.3. išveda pusmečių ir metinius įvertinimus.


7. Klasių vadovai:


7.1. informuoja tėvus apie prisijungimą prie e. dienyno;


7.2. tėvams, kurie neturi galimybės naudotis e. dienynu, pasibaigus mėnesiui atspausdina informaciją;


7.3. tvarko savo klasės mokinių duomenis, pažangumo, lankomumo apskaitą, ataskaitas.

IV. KITOS NUOSTATOS

 
8. Pasibaigus mokslo metams mokytojų parengtas  e. dienynas saugomas elektroninėse laikmenose.

 
9. Mokinių mokymosi pasiekimų metinės ataskaitos atspausdinamos ir saugomos gimnazijos archyve.

__________________________________________

SUDERINTA

Gimnazijos tarybos 
2010 m. birželio 21 d.

posėdžio protokoliniu nutarimu Nr.3

